Ministru kabineta rīkojuma projekta **„Par valsts nekustamās mantas „Selgas” – 1, Saulītēs, Skultes pagastā, Limbažu novadā, pārdošanu”** sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Nav attiecināms |
| 2. | Pašreizējā situācija un problēmas | Nekustamais īpašums „Selgas”, Skultes pagastā, Limbažu novadā (nekustamā īpašuma kadastra Nr.6676 512 0005) sastāv no piecām ēkām: dzīvojamās mājas (būves kadastra apzīmējums 6676 012 0047 004), palīgēkas – garāžas (būves kadastra apzīmējums 6676 012 0047 009), palīgēkas – kūts (būves kadastra apzīmējums 6676 012 0047 010), palīgēkas – kūts (būves kadastra apzīmējums 6676 012 0047 011), palīgēkas – šķūņa (būves kadastra apzīmējums 6676 012 0047 012).  Nekustamais īpašums „Selgas”, Skultes pagastā, Limbažu novadā atrodas uz zemes vienības ar kadastra apzīmējumu 6676 012 0047. Īpašuma tiesības uz minēto zemes vienību Skultes pagasta zemesgrāmatas nodalījumā Nr.1000 0049 1200 nostiprinātas Pēterim Kalniņam.  Dzīvojamā māja ir sadalīta 8 dzīvokļu īpašumos.  Īpašuma tiesības uz dzīvokli Nr.1 un kopīpašuma 583/4231 domājamām daļām no daudzdzīvokļu mājas un palīgēkām (kadastra Nr.6676 900 0152) nostiprinātas valstij Zemkopības personā Skultes pagasta zemesgrāmatas nodalījumā Nr.1000 0029 7502-1, lēmuma datums 26.04.2011.  Starp Valsts meža dienestu un Māri Līviņu 2011.gada 1.aprīlī ir noslēgts Dzīvojamo telpu īres līgums Nr.2011-18, par dzīvokļa Nr.1 īri. Līgums ir spēkā līdz 2016.gada 31.janvārim, dzīvokļa īres maksa mēnesī ir Ls 2,29.  Zemkopības ministrija ar 2011.gada 12.maija vēstuli Nr. 8.2-12/1754 ir nodevusi nekustamo īpašumu (kadastra Nr.6676 900 0152) „Selgas” – 1, Saulītēs, Skultes pagastā, Limbažu novadā, atsavināšanai.  Pamatojoties uz Publiskas personas mantas atsavināšanas likuma 45.panta pirmo daļu, valsts dzīvojamo māju, izņemot šā panta otrajā daļā minēto gadījumu, kā arī dzīvokļa īpašumu vispirms piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja pašvaldības dome pieņem lēmumu par valsts dzīvojamās mājas vai dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā. Ja mēneša laikā attiecīgā pašvaldības dome nav pieņēmusi lēmumu vai atsakās pārņemt valsts dzīvojamo māju vai dzīvokļa īpašumu savā īpašumā, to atsavina šajā likumā noteiktajā kārtībā.  Limbažu novada dome 2011.gada 25.maija vēstulē Nr.4-7.2/590 ir norādījusi, ka nekustamais īpašums „Selgas” – 1, Skultes pagastā, Limbažu novadā, nav nepieciešams pašvaldības funkciju veikšanai.  Valsts akciju sabiedrībā „Valsts nekustamie īpašumi” 2011.gada 25.maijā ir saņemts Māra Līviņa valsts nekustamā īpašuma „Selgas” – 1, Saulītēs, Skultes pagastā, Limbažu novadā, atsavināšanas ierosinājums un tas reģistrēts ar Nr.4627.  Īrnieks vai viņa ģimenes loceklis, ja viņš vēlas nopirkt dzīvojamo māju, tās domājamo daļu vai dzīvokļa īpašumu Publiskas personas mantas atsavināšanas likuma 45.pantā noteiktajā kārtībā var ierosināt valsts mantas atsavināšanu, ja tā nav nepieciešama attiecīgajai iestādei vai citām valsts iestādēm to funkciju nodrošināšanai (4.panta ceturtās daļas 5.punkts).  Saskaņā uz Publiskas personas mantas atsavināšanas likuma 45.panta trešo daļu, atsavinot valsts vai pašvaldības īpašumā esošu viendzīvokļa māju vai dzīvokļa īpašumu, par kuru lietošanu likumā "Par dzīvojamo telpu īri" noteiktajā kārtībā ir noslēgts dzīvojamās telpas īres līgums, to vispirms rakstveidā piedāvā pirkt īrniekam un viņa ģimenes locekļiem.  Saskaņā ar Publiskas personas mantas atsavināšanas likuma 45.panta ceturto daļu īrnieks vai viņa ģimenes locekļi var pirkt īrēto dzīvokļa īpašumu, ja īrnieks un viņa ģimenes locekļi ir noslēguši notariāli apliecinātu vienošanos par to, kurš vai kuri no viņiem iegūs īpašumā īrēto viendzīvokļa māju vai dzīvokļa īpašumu un tiesā nav celta prasība par īres līguma izbeigšanu.  Saskaņā ar Publiskas personas mantas atsavināšanas likuma 45.panta piekto daļu, ja īrnieks vai viņa ģimenes locekļi mēneša laikā no piedāvājuma saņemšanas dienas nepaziņo par pirmpirkuma tiesību izmantošanu, viendzīvokļa māju vai dzīvokļa īpašumu atsavina šādā kārtībā:  1) viendzīvokļa māju, kas visa atrodas uz citas personas īpašumā esoša zemesgabala, piedāvā pirkt šīs zemes īpašniekam (īpašniekiem);  2) dzīvokļa īpašumu piedāvā pirkt pārējiem dzīvojamās mājas dzīvokļu īpašniekiem, ja viņi savas pirmpirkuma tiesības ir nodibinājuši savstarpējā līgumā.  Publiskas personas mantas atsavināšanas likuma 45.panta sestā daļa noteic, ka zemes īpašnieks (īpašnieki) un dzīvokļu īpašnieki savas pirmpirkuma tiesības var izmantot mēneša laikā no piedāvājuma saņemšanas dienas.  Ja Publiskas personas mantas atsavināšanas likuma 45.panta trešajā, ceturtajā un piektajā daļā minētās personas savas pirmpirkuma tiesības likumā noteiktajā termiņā neizmantos, tad nekustamo īpašumu „Selgas” – 1, Skultes pagastā, Limbažu novadā, valsts akciju sabiedrība "Valsts nekustamie īpašumi" pārdos izsolē. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Atbilstoši anotācijas I.sadaļas 2.punktā minētajam ir sagatavots rīkojuma projekts, kas paredz atļaut valsts akciju sabiedrībai „Valsts nekustamie īpašumi’’ pārdot valsts nekustamo mantu (kadastra Nr. 6676 900 0152) – dzīvokli Nr.1 un kopīpašuma 583/4231 domājamās daļas no daudzdzīvokļu mājas un palīgēkām – „Selgas” – 1, Saulītēs, Skultes pagastā, Limbažu novadā, kas ierakstīta zemesgrāmatā uz valsts vārda Zemkopības ministrijas personā.  Rīkojuma projekts paredz nekustamā īpašuma valdītājam - Zemkopības ministrijai uzdevumu nodot pircējam valsts nekustamo mantu 30 (trīsdesmit) dienu laikā no pirkuma līguma noslēgšanas dienas ar pieņemšanas- nodošanas aktu.  Trīsdesmit dienu termiņš Zemkopības ministrijai dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi nekustamā īpašuma pārdevēja pienākumiem.  Publiskas personas mantas atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.  Līdz ar to samērīgiem ar nekustamā īpašuma pircēja pienākumiem veikt noteiktas darbības noteiktos termiņos ir jābūt arī nekustamā īpašuma pārdevēja pienākumiem.  Tādēļ valsts akciju sabiedrība „Valsts nekustamie īpašumi” nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.  Tā kā Ministru kabineta rīkojuma projektā minēto nekustamo īpašumu pārdevējs ir valsts akciju sabiedrība „Valsts nekustamie īpašumi”, bet nekustamo īpašumu valdītājs ir Zemkopības ministrija, lai varētu izpildīt nekustamo īpašumu pirkumu līgumos noteiktās saistības, Ministru kabineta rīkojuma projekta 3.punktā nekustamo īpašumu valdītājam - Zemkopības ministrijai ir noteikts 30 dienu termiņš no pirkuma līguma noslēgšanas dienas, kurā ar pieņemšanas-nodošanas aktu pārdotie nekustamie īpašumi jānodod to pircējiem. |
| 5. | Projekta izstrādē iesaistītās institūcijas | Valsts akciju sabiedrība „Valsts nekustamie īpašumi”. |
| 6. | Iemesli, kādēļ netika nodrošināta sabiedrības līdzdalība | Jautājuma būtība skar Ministru kabineta kompetenci lemt par to, vai atļaut vai neatļaut nekustamā īpašuma atsavināšanu (pārdošanu).Tāpēc šis jautājums neparedz ieviest izmaiņas, kas varētu ietekmēt sabiedrības intereses. |
| 7. | Cita informācija | Politikas joma – tieslietu politika. |

|  |
| --- |
| **II. Tiesību akta projekta ietekme uz sabiedrību -** projekts šo jomu neskar. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2011. gads** | | Turpmākie trīs gadi (tūkst. latu) | | |
| **2012.** | **2013.** | **2014.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. | | | | |
| 1.2. valsts speciālais budžets | Projekts šo jomu neskar. | | | | |
| 1.3. pašvaldību budžets | Projekts šo jomu neskar. | | | | |
| 2. Budžeta izdevumi: | Projekts šo jomu neskar. | | | | |
| 2.1. valsts pamatbudžets | Projekts šo jomu neskar. | | | | |
| 2.2. valsts speciālais budžets | Projekts šo jomu neskar. | | | | |
| 2.3. pašvaldību budžets | Projekts šo jomu neskar. | | | | |
| 3. Finansiālā ietekme: | Projekts šo jomu neskar. | | | | |
| 3.1. valsts pamatbudžets | Projekts šo jomu neskar. | | | | |
| 3.2. speciālais budžets | Projekts šo jomu neskar. | | | | |
| 3.3. pašvaldību budžets | Projekts šo jomu neskar. | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. | | | |
| 5. Precizēta finansiālā ietekme: | X | Projekts šo jomu neskar. | | | |
| 5.1.valsts pamatbudžets | Projekts šo jomu neskar. | | | |
| 5.2. speciālais budžets | Projekts šo jomu neskar. | | | |
| 5.3. pašvaldību budžets | Projekts šo jomu neskar. | | | |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts budžeta. Rīkojuma projektu valsts akciju sabiedrība „Valsts nekustamie īpašumi” īstenos par saviem līdzekļiem.  Valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu valsts nekustamās mantas atsavināšanā iegūtos līdzekļus ieskaitīs valsts pamatbudžeta ieņēmumu kontā. Pašlaik nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā.  Nekustamā īpašuma kadastrālā vērtība saskaņā ar informāciju no NĪVKIS uz 2011.gada 1.janvāri ir Ls 2063.  Saskaņā ar Zemkopības ministrijas 2011.gada 12.maija vēstuli Nr. 8.2-12/1754 ieņēmumi no valstij piederošās nekustamā īpašuma 2010.gadā – Ls 23,88 , izdevumi (nolietojums) - Ls 20,76. | | | | |

|  |
| --- |
| **IV. - VI. sadaļa –** rīkojuma projekts šīs jomas neskar**.** |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir valsts akciju sabiedrība „Valsts nekustamie īpašumi”, Zemkopības ministrija. |
| 2. | Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Rīkojuma projekta izpildei jaunas institūcijas netiek radītas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Saistībā ar rīkojuma projekta izpildi nav plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Saistībā ar rīkojuma projekta izpildi nav plānots reorganizēt esošās institūcijas. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams interneta tīklā: Normatīvo aktu informācijas sistēmā (NAIS) un bezmaksas normatīvo aktu bāzē [www.likumi.lv](http://www.likumi.lv). |

Finanšu ministrs A.Vilks

08.08.2011. 15:27

1512

I.Jansone

67024921, Ieva.Jansone@vni.lv